Σύγχρονα συστήματα καταγραφής επιφανειακών χαρακτηριστικών οδοστρωμάτων
Creators: name: Ταπεινόπουλος, Δημήτριος Σπύρου
Publisher: name: Aristotle University of Thessaloniki
Year: 2010
Subjects: Οδοστρώματα
Επιφανειακά χαρακτηριστικά
Συστήματα
Pavements
Surface characteristics
Systems

description: Τα επιφανειακά χαρακτηριστικά των οδοστρωμάτων αποτελούν κρίσιμες παραμέτρους για την ασφαλή, ποιοτική, άνετη και οικονομική κίνηση των οχημάτων στις οδούς. Για τον λόγο αυτό η επιθεώρηση, ανίχνευση και καταγραφή τυχόν αλλοιώσεων στα χαρακτηριστικά αυτά είναι πολύ σημαντική. Επιφανειακά χαρακτηριστικά όπως η αντίσταση στην ολίσθηση, οι επιφανειακές φθορές, η ομαλότητα, ο θόρυβος κύλισης, τα φωτομετρικά χαρακτηριστικά είναι μεγέθη που μετρώνται κυρίως με επί τόπου εκτέλεση μετρήσεων ή εν κινήσει με την χρήση κάποιου οχήματος. Τα μέχρι τώρα παραδοσιακά μέσα μέτρησης και καταγραφής των επιφανειακών χαρακτηριστικών είναι προϊόντα έρευνας που έχει ξεκινήσει πριν από πολλές δεκαετίες.Η ανάπτυξη της τεχνολογίας, τις τελευταίες τρεις δεκαετίες, επέτρεψε στα ακαδημαϊκά ιδρύματα, σε πρώτη φάση, να προσπαθήσουν να δημιουργήσουν σύγχρονες μεθόδους μέτρησης και καταγραφής των επιφανειακών χαρακτηριστικών ή να ενσωματώσουν τεχνολογία αιχμής στα ήδη υπάρχοντα. Στόχος είναι η δημιουργία ολοκληρωμένων συστημάτων καταγραφής επιφανειακών χαρακτηριστικών που θα είναι σε θέση να δώσουν αποτελέσματα σε πραγματικό χρόνο, ενώ παράλληλα θα εκτελούν μετρήσεις γρήγορα, με ασφάλεια και αξιοπιστία. Η δημιουργία τρισδιάστατων απεικονίσεων της πραγματικής κατάστασης της επιφάνειας του οδοστρώματος, η εξαγωγή αυτόματων, πολλαπλών και χρήσιμων δεδομένων προς περαιτέρω επεξεργασία, οι υψηλές απαιτήσεις για ποιότητα και πληρότητα στα δεδομένα οδήγησε στην δημιουργία πολλών και ιδιαίτερα εξελιγμένων τεχνολογικά συστημάτων που περιγράφονται στην παρούσα εργασία.Τα σύγχρονα ολοκληρωμένα συστήματα καταγραφής των επιφανειακών χαρακτηριστικών των οδοστρωμάτων είναι κατά κύριο λόγο οχήματα επάνω στα οποία ενσωματώνονται πολλές και διαφορετικές μεταξύ τους τεχνολογίες αιχμής. Έτσι, υπάρχουν πολύπλοκα, ολοκληρωμένα συστήματα, τα οποία διαθέτουν επί του οχήματος εξοπλισμό ικανό να ανιχνεύσει και να καταγράψει όλων των ειδών τις φθορές του οδοστρώματος, ενώ παράλληλα δίνει στοιχεία για την ομαλότητα και την υφή της επιφάνειας του οδοστρώματος. Άλλα συστήματα έχουν εξελιχθεί έτσι, ώστε να καταγράφουν και να αναλύουν με ιδιαίτερη ακρίβεια και ταχύτητα, μία μόνο από τις φθορές του οδοστρώματος (πχ. αυτόματο σύστημα καταγραφής τροχοαυλακώσεων). Τα πλεονεκτήματα των σύγχρονων συστημάτων σε σχέση με τα παραδοσιακά είναι ότι μπορούν να εκτελέσουν με ταχύτητα τις μετρήσεις, χωρίς να προκαλούν όχληση στην κυκλοφορία, ενώ η αυτοματοποίηση στην συλλογή και επεξεργασία των δεδομένων αναμφισβήτητα δίνει πιο αξιόπιστες και ακριβείς μετρήσεις από τα παραδοσιακά μέσα μέτρησης των επιφανειακών χαρακτηριστικών.
description: Road surface characteristics are critical factors to a safe, qualitative, comfortable and cost-saver vehicle travel. For that reason road surface characteristics inspection, detection and record is very important.Characteristics like skid resistance, distresses, roughness, noise reduction and optical characteristics are measured on-site or on-vehicle. The devices used are a product of academic research, which started many decades ago.New technology has offered the chance to academic foundations to try and create new modern methods of measuring road surface characteristics or integrate the technology to the existing ones. The aim is to create surface characteristics measurement system with the ability to extract real-time data, while they measure with safety and reliability. 3D digital images, automated, useful compound data, with quality and fullness, led us in high-tech measurement systems.Modern surface characteristics measurement systems are vehicles equipped with high technology systems on board.This equipment is able to detect and record all kind of distresses, while giving data about road roughness and texture. Many systems are specialized in measuring only one kind of road distress (for example the automated rut measurement system).The main advantage of the modern surface characteristics systems, compared to the traditional, is the speed in measurements without any traffic annoyance, while the automated record and analysis of data is more reliable and precise than those of the traditional measurement devices.